У Вікіпедыі ёсць артыкулы пра іншых асоб з прозвішчам Зянько.

**Мікалай Зянько** (нар. 11 сакавіка 1989, Орша) — беларускі футбаліст, нападнік мінскага «Трактара».

Клубная кар’ера
---------------

Выхаванец футбольнага клуба «Мінск», з 2007 года праходзіў у асноўны склад, аддаваўся ў арэнды. У 2011 годзе замацаваўся ў асноўным складзе «Мінска», а сезон 2012 правёў у арэндзе ў магілёўскім «Дняпры», дапамог клубу перамагчы ў Першай лізе.

У студзені 2013 года перайшоў у «Дняпро» на трывалай аснове, але пры гэтым страціў месца ў асноўным складзе і звычайна толькі з’яўляўся на замену. У ліпені 2013 года стаў з’яўляцца ў стартавым складзе, але пазней зноў апынуўся на лаўцы запасных.

У лютым 2014 года падпісаў кантракт са «Слуцкам». У складзе слуцкага клуба спачатку быў асноўным нападнікам, але потым перамясціўся на пазіцыю атакуючага паўабаронцы. У студзені 2015 года падоўжыў пагадненне са «Слуцкам». У сезоне 2015 стаў радзей з’яўляцца ў складзе, і ў студзені 2016 года кантракт са «Слуцкам» па ўзаемнай згодзе быў разарваны.

У лютым 2016 года пасля прагляду падпісаў кантракт з мікашэвіцкім «Гранітам». У ліпені 2016 года з-за фінансавых праблем пакінуў Мікашэвічы, а ў жніўні падпісаў кантракт з малдаўскім клубам «Мілсамі».

У жніўні 2017 года вярнуўся ў Беларусь, стаўшы іграком мазырскай «Славіі». Замацавацца ў асноўным складзе, аднак, не здолеў, згуляўшы ўсяго ў пяці матчах, гуляў таксама за дубль. Па выніках сезона 2017 «Славія» страціла месца ў Вышэйшай лізе, і неўзабаве Зянько пакінуў мазырскі клуб.

У лютым 2018 года трэніраваўся з мінскім «Тарпеда», а пазней далучыўся да таджыкскага клуба «Істыклол». У першым жа афіцыйным матчы за «Істыклол» выйграў Суперкубак Таджыкістана (2 сакавіка 2018 года, 3:2 супраць «Худжанда»), забіў гол і быў прызнаны найлепшым іграком сустрэчы.

У ліпені 2018 года стаў іграком «Гарадзеі», дзе пераважна зрэдку выхадзіў на замену. Па заканчэнні сезона 2018 пакінуў клуб.

У пачатку 2019 года праходзіў прагляд у бабруйскай «Белшыне», але ў выніку ў сакавіку 2019 года стаў іграком «Ліды». Быў асноўным нападнікам лідчан, з 10 галамі стаў найлепшым бамбардзірам каманды ў сезоне.

У студзені 2020 года пачаў трэніравацца з мінскімі «Крумкачамі» і ў лютым падпісаў кантракт з клубам. У складзе камандзе звычайна выхадзіў на замену. У ліпені 2020 года пакінуў «Крумкачы» і перайшоў у «Смаргонь», дзе замацаваўся ў стартавым складзе, з 6 галамі стаў найлепшым бамбардзірам каманды.

У пачатку 2021 года далучыўся да «Оршы», дзе быў асноўным нападнікам, з 9 галамі стаў адным з найлепшых бамбардзіраў каманды ў сезоне. У пачатку 2022 года трэніраваўся з «Маладзечна», а пазней далучыўся да «Ліды» і ў сакавіку афіцыйна папоўніў склад клуба. У ліпені 2022 года вярнуўся ў «Оршу». Пакінуў клуб па заканчэнні сезона 2022.

У ліпені 2023 года далучыўся да мінскага «Трактара».

Міжнародная кар’ера
-------------------

Выступаў за моладзевую зборную Беларусі, згуляў адзін матч у алімпійскай зборнай.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі (2): 2010
* Беларусь Пераможца Першай лігі чэмпіянату Беларусі (3): 2008, 2009, 2012
* Малдова 03Бронзавы прызёр Бронзавы прызёр чэмпіянату Малдовы: 2017
* Таджыкістан Уладальнік Суперкубка Таджыкістана: 2018

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2006 | Д3 | Змена | Беларусь | 23 | 0 |
| 2007 | Д1 | Мінск | Беларусь | 2 | 0 |
| 2008 | Д2 | Мінск | Беларусь | 15 | 0 |
| 2009 (1) | Д2 | Ведрыч-97 | Беларусь | 13 | 7 |
| 2009 (2) | Д2 | Белшына | Беларусь | 9 | 1 |
| 2010 | Д1 | Мінск | Беларусь | 5 | 0 |
| 2011 | Д1 | Мінск | Беларусь | 23 | 1 |
| 2012 | Д2 | Дняпро | Беларусь | 26 | 11 |
| 2013 | Д1 | Дняпро | Беларусь | 12 | 1 |
| 2014 | Д1 | Слуцк | Беларусь | 31 | 5 |
| 2015 | Д1 | Слуцк | Беларусь | 18 | 0 |
| 2016 (1) | Д1 | Граніт | Беларусь | 11 | 0 |
| 2016/17 | Д1 | Мілсамі | Малдова | 20 | 4 |
| 2017 (2) | Д1 | Славія | Беларусь | 5 | 0 |
| 2018 (1) | Д1 | Істыклол | Таджыкістан | 8 | 2 |
| 2018 (2) | Д1 | Гарадзея | Беларусь | 5 | 0 |
| 2019 | Д2 | Ліда | Беларусь | 27 | 10 |
| 2020 (1) | Д2 | Крумкачы | Беларусь | 9 | 1 |
| 2020 (2) | Д2 | Смаргонь | Беларусь | 14 | 6 |
| 2021 | Д2 | Орша | Беларусь | 32 | 9 |
| 2022 (1) | Д2 | Ліда | Беларусь | 7 | 0 |
| 2022 (2) | Д2 | Орша | Беларусь | 12 | 2 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Крыніцы
-------

1. ↑  Nikolai Zenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Николай Зенько подписал контракт с "Днепром", Яков Залевский покинул могилевскую команду
5. ↑  Николай Зенько перешел в "Слуцк"
6. ↑  Лошанков, Григоров, Зенько и и еще четыре футболиста продлили контракты со "Слуцком"
7. ↑  "Слуцк" расстался с Зенько и Гаврюшко
8. ↑  Лисица, Зенько, Турлин и Кибук пополнили ряды "Гранита"
9. ↑  Offside.by: Зенько перешел в молдавский «Милсами»
10. ↑  Николай Зенько подписал контракт со "Славией"
11. ↑  Братья Ндой, Джавашвили и еще четыре игрока покинули "Славию"
12. ↑  Николай Зенько - лучший игрок матча за Суперкубок Таджикистана-2018
13. ↑  Ряды "Городеи" пополнили серб и два белоруса
14. ↑  Николай Зенько подписал контракт с "Лидой"
15. ↑  Николай Зенько укрепил ряды НФК(недаступная спасылка)
16. ↑  Николай Зенько ушел из "Крумкачей"
17. ↑  Николай Зенько перешел в "Сморгонь"
18. ↑  Белый, Копач, Рогач и Зенько стали игроками "Лиды"
19. ↑  Николай Зенько сменил "Лиду" на "Оршу"
20. ↑  "Трактор" подписал двух бывших игроков молодежной сборной Беларуси (руск.). *football.by* (27 ліпеня 2023). Праверана 27 ліпеня 2023.
21. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |